Il-Kummissjoni Permanenti kontra l-Korruzzjoni qed tinvestiga sitt każijiet ta’ allegata korruzzjoni. Dan tħabbar mill-Ministru għall-Ġustizzja Owen Bonnici fi tweġiba għal interpellanza tad-deputat l-Oppożizzjoni Jason Azzopardi. Fuq mistoqsija supplimentari tal-istess deputat, il-Ministru Bonnici qal li ma setax jagħti tagħrif dwar jekk dawn il-każijiet tressqux quddiem il-Kummissjoni qabel daħlet fis-seħħ il-liġi dwar it-tneħħija tal-preskrizzjoni għall-politiċi.  Huwa qal li jkun  lest jagħti dan it-tagħrif wara li jqies l-effetti legali biex ma jkunx jidher li qed jindaħal lill-Kummissjoni fil-ħidma tagħha. Intant il-Ministru tal-Intern Manwel Mallia qal illi l-Pulizija qed tinvestiga każ wieħed ta’ allegata korruzzjoni fuq membru ta’ kunsill lokali wara li daħlet fis-seħħ il-liġi tat-tneħħija tal-preskrizzjoni għall-politiċi.